|  |  |
| --- | --- |
| **Kokous** | **Vammaisneuvoston kokous 4/2020** |
| **Aika,**  **paikka** | Keskiviikko 2.12.2020 kello 17.00-18.08 Imatran kaupungintalon valtuustosali ja Teams-etäyhteys. |
| **Osallistujat** | Mervi Hasu, puheenjohtaja  Helena Roiha, hyvinvointilautakunnan edustaja, Teams-etäyhteydellä  Jouko Rossi, kaupunkikehittämislautakunnan edustaja  Matti Saarela, Etelä-Saimaan CP-yhdistys ry.  Päivi Hämäläinen, Imatran Invalidit ry., Teams-etäyhteydellä  Eeva Kykkänen, Imatran Kuulo ry.  Jaakko Viuhko, Imatran Parkinson kerho, Teams-etäyhteydellä  Ari Savisto, Etelä-Karjalan Näkövammaiset ry.  Tiina Hämäläinen, Imatran Seudun Kehitysvammaisten Tuki ry.  Auli Gröhn, Etelä-Karjalan Neuroyhdistys ry., Teams-etäyhteydellä  Simo Vento, Ruokolahden Invalidit ry., Teams-etäyhteydellä  Marketta Paananen, Ruokolahden kunta, Teams-etäyhteydellä  Sirkka Vento, Rautjärven Seudun Invalidit ry., poissa  Josefina Nissilä, Rautjärven kunta, Teams-etäyhteydellä  Salla Lajunen, Eksoten edustaja, Teams-etäyhteydellä  Sirkku Sarlomo, Imatran kaupunki, konsernipalvelut, sihteeri |
| **Jakelu** | Kaupunginhallitus, lautakunnat, vammaisneuvoston jäsenet ja varajäsenet, [www.imatra.fi](http://www.imatra.fi) |
| **Liitteet** |  |
| **Esityslista** | **§ 26 Kokouksen avaus ja osallistujien toteaminen**  **Esitys:** Puheenjohtaja avaa kokouksen. Todetaan kokouksen osallistujat. Kaupunginhallitus on nimennyt vammaisneuvoston uudeksi puheenjohtajaksi Mervi Hasun. Kaupunkikehityslautakunta on päättänyt valita vammaisneuvostoon lautakunnan varsinaiseksi edustajaksi Jouko Rossin ja hänen varajäseneksi Heli Mattilan valtuustokauden 2017 – 2021 loppuun asti.  **Päätös:** Puheenjohtaja avasi kokouksen ja totesi läsnäolijat paikan päällä ja Teams-etäyhteydellä.  **§ 27 Kokouksen laillisuus ja päätösvaltaisuus**  **Esitys:** Todetaan kokous laillisesti koolle kutsutuksi ja päätösvaltaiseksi.  **Päätös:** Todettiin.  **§ 28 Edellisen kokouksen pöytäkirjan hyväksyminen**  **Esitys:** Hyväksytään 11.8.2020 pidetyn kokouksen pöytäkirja.  **Päätös:** Hyväksyttiin.  **§ 29 Etelä-Karjalan vammaispoliittinen ohjelma**  Etelä-Karjalan vammaispoliittisen ohjelman valmistelu on edennyt syksyn aikana kunnissa pidettyihin työpajoihin ja niiden tulosten käsittelyyn ohjelman kuntakohtaisiksi tavoitteiksi ja toimenpiteiksi. Työpajojen pitäminen oli tärkeää, jotta saatiin maakunnalliseen vammaispoliittiseen ohjelmaan kattavasti tietoa ja huomioon otettavia asioita vammaisilta ihmisiltä itseään.  Imatran työpaja pidettiin 22.10.2020 kello 12-16 kaupungintalolla valtuustosalissa ja Teams-etäyhteydellä. Kutsu työpajaan julkaistiin Uutisvuoksessa, kaupungin verkkosivuilla ja lähetettiin vammaisneuvoston jäsenille ja varajäsenille. Ohjelman valmistelua tukeva kysely oli kaupungin verkkosivuilla avoimena 31.10.2020 saakka. Kyselyä jaettiin myös vammaisneuvoston jäsenille ja varajäsenille. Imatran osuudesta on keskeneräisen Imatran, Ruokolahden ja Rautjärven vammaispoliittisen ohjelman luonnoksen ja työpajan sekä kyselyn tulosten pohjalta valmisteltu luonnos Etelä-Karjalan vammaispoliittiseen ohjelmaan.  Ohjelman valmistelun ohjausryhmän kokous on 26.11.2020. Sen jälkeen tiedämme maakunnallisen ohjelman sisällöstä ja päätöksenteon aikataulusta täsmällisemmin.  Etelä-Karjalan vammaispoliittisen ohjelman Imatran osuus ja kyselyn vastausten raportti on jaettu esityslistan liitteenä.  **Esitys:** Käydään läpi vammaispoliittisen ohjelman Imatran osuuden luonnos.  **Päätös:** Käytiin Imatran osuuden luonnos läpi, keskusteltiin ohjelman sisällöstä ja todettiin ohjelman valmistelun eteneminen ja aikataulu.  **§ 30 Vammaisneuvoston v. 2021 toiminta**  Vuoden 2020 toimintasuunnitelmassa oli seuraavia asioita, joiden toteuttamisesta syksyn aikana 2020 sovittiin 11.8.2020 pidetyssä kokouksessa koronatilanne huomioon ottaen:   * Vammaisneuvosto järjestää Imatran seudun vammaisille ja vammaisjärjestöille koulutustilaisuuden vammaisneuvostojen ja järjestöjen työn tehostamiseksi. * Vammaisneuvosto seuraa sosiaali- ja terveyspalvelujen uudistusten etenemistä, vammaispalveluja koskevan lainsäädännön muutoksia ja tekee mahdollisuuk- siensa mukaan edunvalvontaa. * Vammaisneuvosto seuraa valtakunnallisen vammaispoliittisen ohjelman (YK:n vammaisyleissopimuksen kansallinen toimintaohjelma) valmistelua ja toimii siinä olevien uudistusten jalkauttamiseksi paikallisiin käytäntöihin. * Tutustuminen Imatran Puutalo ry:n toimintaan. Kutsutaan Imatran Puutalo ry:n edustaja kertomaan yhdistyksen toiminnasta. * Vammaisneuvosto selvittää Mansikkalan koulukeskuksen esteettömyytttä ja inva-pysäköinnin valvonnan tilannetta.   **Esitys:** Keskustellaan vuoden 2020 toimintasuunnitelman pohjalta vammaisneuvoston toiminnasta vuodelle 2021.  **Päätös:** Päätettiin ottaa seuraavat asiat v. 2021 toimintasuunnitelmaan:   * Vammaisneuvosto järjestää Imatran seudun vammaisille ja vammaisjärjestöille koulutustilaisuuden vammaisneuvostojen ja järjestöjen työn tehostamiseksi. * Vammaisneuvosto seuraa sosiaali- ja terveyspalvelujen uudistusten etenemistä, vammaispalveluja koskevan lainsäädännön muutoksia ja tekee mahdollisuuk- siensa mukaan edunvalvontaa. * Vammaisneuvosto seuraa valtakunnallisen vammaispoliittisen ohjelman (YK:n vammaisyleissopimuksen kansallinen toimintaohjelma) valmistelua ja toimii siinä olevien uudistusten jalkauttamiseksi paikallisiin käytäntöihin. * Tutustuminen Imatran Puutalo ry:n toimintaan. Kutsutaan Imatran Puutalo ry:n edustaja kertomaan yhdistyksen toiminnasta. * Inva-pysäköinnin valvonnan tilanteen selvittäminen. * Mansikkalan, Kosken ja Vuoksenniskan koulukeskusten esteettömyyden selvittäminen. * Eksoten Aikuistentalon palvelut ja esteettömyys (Esteettömyyskatselmuksen jälkiseuranta). * Uuden Keskusaseman rakennussuunnitelmiin tutustuminen esteettömyyden kannalta.   Vammaisneuvosto seuraa koronaepidemian muutosta ja toiminnassa otetaan huomioon koronatilanne ja viranomaisten koronaohjeistukset. Toimintasuunnitelmaa toteutetaan sen mukaan, mitä koronatilanne sallii.  **§ 31 Lausuntopyynnöt kaavaehdotuksiin**  Kaupunkikehitys- ja tekniset palvelut vastuualue pyytää lausuntoa seuraavien asemakaavamuutosten ehdotusvaiheesta:   * kaupunginosia 12, Imatrankoski ja 55, Rajapatsas koskeva asemakaavamuutos 1099, Fortumin alue * kaupunginosaa 30, Ritikankoski koskeva asemakaavamuutos 1102, Seurakuntakeskus * kaupunginosaa 74, Vuoksenniska koskeva asemakaavamuutos 1104, Immolanhovi * kaupunginosa 73, Neitsytniemi koskeva asemakaavamuutos 1103, Neitsytniemi   **AK 1099, Fortumin alue**  Asemakaavamuutoksen tavoitteena on mahdollistaa laadukkaaseen kulttuurimaisemaan ja rakennettuun ympäristöön sopivan kokonaisuuden toteutuminen, jonka suunnittelussa otetaan huomioon hankkeen sijainti keskellä valtakunnallisesti merkittävää rakennettua ympäristöä ja maisema-aluetta. Lisäksi asemakaavan muutoksella mahdollistetaan terveydelle vaarallisten rakennusten purkaminen.  **AK 1102, Seurakuntakeskus**  Asemakaavan muutosalueella osoitteessa Tainionkoskentie 80 sijaitsee vuonna 1967 rakennettu seurakuntakeskus, joka on käynyt seurakunnalle tarpeettomaksi. Rakennus on ollut sisäilmaongelmien takia kahden vuoden ajan tyhjillään. Tavoitteena on tutkia mahdollisuutta osoittaa korttelin 14 tontille 3 käyttötarkoitusmerkintä ja asemakaavamääräykset siten, että ne mahdollistavat tontin toteutumisen asuinkäyttötarkoitukseen  kaupunkikuvaltaan yhtenäisesti ympäröivä kaupunkirakenne huomioon ottaen.  **AK 1104, Immolanhovi**  Asemakaavamuutoksen tavoitteena on muuttaa korttelin 126 asemakaavaa siten, että asemakaava mahdollistaisi sekä liike-, majoitus- ja asuintoiminnot että golfkenttää palvelevat toiminnat Immolanhovin alueella. Lisäksi Immolanhovin pohjoispuolen asemakaavaa päivitetään vastaamaan toteutunutta tilannetta ja mahdollistamaan alueen kehittäminen. Tärkeänä tavoitteena on määritellä Immolanhovin päärakennukselle sopivat suojelu- ja kehittämismerkinnät. Alueelle on laadittu asemakaavasuunnittelun ja päätöksenteon lähtötiedoksi rakennushistoriallinen selvitys (Ramboll 2020).  **AK, 1103, Neitsytniemi**  Asemakaavamuutoksen tavoitteena on muuttaa korttelin 8 (Neitsytniemen kartano) sekä siihen liittyvän Vuoksen ranta-alueen asemakaavaa siten, että asemakaava mahdollistaa sekä matkailu- että siihen liittyvät majoitus-, asumis- ja virkistystoiminnot korttelin alueella. Tärkeänä tavoitteena asemakaavamuutoksessa on ottaa huomioon alueen kasvillisuus ja muut luontoarvot sekä alueelliset virkistysreitit.  Kaava-aineistot löytyvät kaavojen internet-sivuilta:   * AK 1099, Fortumin alue: <https://www.imatra.fi/asuminen-ja-ympäristö/kaavoitus/asemakaavat/nähtävillä-olevat-kaavat/kaupunginosat-12-imatrankoski> * AK 1102, Seurakuntakeskus: <https://www.imatra.fi/asuminen-ja-ympäristö/kaavoitus/asemakaavat/vireillä-olevat-ja-luonnoskaavat/kaupunginosa-30> * AK 1104, Immolanhovi: <https://www.imatra.fi/asuminen-ja-ympäristö/kaavoitus/asemakaavat/nähtävillä-olevat-kaavat/kaupunginosa-74-vuoksenniska> * AK 1103, Neitsytniemi: <https://www.imatra.fi/asuminen-ja-ymp%C3%A4rist%C3%B6/kaavoitus/asemakaavat/n%C3%A4ht%C3%A4vill%C3%A4-olevat-kaavat/kaupunginosa-73-neitsytniemi>   Lausunto kaavaehdotuksista tulee jättää 23.12.2020 klo 15:00 mennessä.  **Esitys:** Vammaisneuvosto päättää lausunnon antamisesta.  **Päätös:** Vammaisneuvostolla ei ole huomautettavaa kaavaehdotuksiin.  **§ 32 Muut asiat**  **Toimintasäännön muutos**  Vammais- ja vanhusneuvoston kokousten esityslista ja pöytäkirja käytännöt ollaan v. 2021 alussa siirtämässä tehtäväksi M-Files asianhallinta/kokoushallinta järjestelmässä kaupungin toimielinten tavoin. Tästä johtuen kokouksissa tulee jatkossa valita pöytäkirjantarkastajat ja tämä muutos viedään toimintasääntöön.  **Eksoten edustajan esittäytyminen**  Eksote on nimennyt Päivi Hömpin tilalle Imatran, Ruokolahden ja Rautjärven vammaisneuvostoon Eksoten edustajaksi Salla Lajusen ja hänen varahenkilöksi Tanja Tervosen. Salla Lajunen esittäytyi vammaisneuvostolle.  Eksoten edustajien yhteystiedot:  Salla Lajunen  Sosiaalityöntekijä, Imatra, Parikkala, Rautjärvi, Ruokolahti  Etelä-Karjalan sosiaali- ja terveyspiiri, Perhe- ja sosiaalipalvelut  Vammaispalvelut, Iso apu –palvelukeskus, Esterinkatu 10, 55100 Imatra  p. 0407510080*,* [salla.lajunen@eksote.fi](mailto:salla.lajunen@eksote.fi)*,* [www.eksote.fi](http://www.eksote.fi/)  Tanja Tervonen  Palveluohjaaja, Imatra, Parikkala, Rautjärvi, Ruokolahti  Etelä-Karjalan sosiaali- ja terveyspiiri, Perhe- ja sosiaalipalvelut  Vammaispalvelut, Iso apu –palvelukeskus  Esterinkatu 10, 55100 Imatra  p.040 573 2430, tanja.tervonen(at)eksote.fi, [www.eksote.fi](http://www.eksote.fi/)  **Esitys:** Käsitellään muut asiat.  **Päätös:** Merkittiin tiedoksi.  **§ 33 Seuraavan kokouksen ajankohta**  **Esitys:** Sovitaan seuraava kokousaika. Jatkossa kokouksiin voi osallistua joko läsnä ollen kokouksissa tai osallistumalla Teams-etäyhteydellä.  **Päätös:** Seuraava kokous pidetään 10.2.2021 kello 17-19 Imatran valtuustosalissa ja Teams-etäyhteydellä.  **§ 34 Kokouksen päättäminen**  **Esitys:** Puheenjohtaja päättää kokouksen.  **Päätös:** Puheenjohtaja päätti kokouksen. |
|  | **IMATRAN KAUPUNKI**  **Vammaisneuvosto**  Mervi Hasu Sirkku Sarlomo  puheenjohtaja sihteeri |